钦定古今图书集成/明伦汇编/闺媛典/第018卷 > 踏莎行 前人
## 钦定古今图书集成/明伦汇编/闺媛典/第018卷 > 踏莎行 前人

夜雨朝晴，东风微冷，雕梁燕子闲相并。后园次第数
芳菲，千香百艳年年定。步险楼高，人赊途迥，烟芜
冉冉斜阳暝。红笺写尽寄无因，想伊不信人成病。
嫩柳成阴，残花双舞。尘销院落新经雨。洞房深掩日
长天，珠帘时有沈烟度。夜梦凄凉，晨妆薄注。香肌
瘦尽宽金缕。到头终是恶姻缘，当初只被多情误。